stanford-oval/wikipedia huggingface dataset:
ประเทศไทยใน พ.ศ. 2420
เหตุการณ์

20 มิถุนายน - เกิดสุริยุปราคาเต็มดวง ในเอเชียตะวันออกเฉียงใต้ เห็นได้ในกรุงเทพ และจังหวัดใกล้เคียง เดิเมื่อเวลา 10.19 น. นาน 7.08 นาที จังหวัดที่เห็นได้ เช่น กรุงเทพฯ กาญจนบุรี ราชบุรี เพชรบุรี อุทัยธานี ชัยนาท สิงห์บุรี อ่างทอง และอำเภอบางปะอิน จังหวัดพระนครศรีอยุธยา ปรากฏการณ์สุริยุปราคาครั้งนั้นมีนักดาราศาสตร์ต่างประเทศเดินทางมาประเทศไทย หนังสือพิมพ์สารเสรี พาดหัวข่าวหน้า 1 และในโอกาสนั้นสมเด็จพระราชชนนี พร้อมด้วย สมเด็จพระพี่นางเธอเจ้าฟ้ากัลยานิวัฒนา เสด็จทอดพระเนตรอาทิตย์ดับที่อำเภอบางปะอิน จังหวัดพระนครศรีอยุธยาด้วย ปรากฏการณ์สุริยคราสครั้งนี้ประชาชนไทยมีโอกาสเห็นกันมากที่สุดและนานที่สุดอีกด้วย
ผู้เกิด > มกราคม

10 มกราคม – พระราชวรวงศ์เธอ กรมหมื่นพิทยาลงกรณ์ อดีตอธิบดีกรมกษาปณ์สิทธิการ (สิ้นพระชนม์ พ.ศ. 2488)
21 มกราคม – เจ้าพระยาศรีพิพัฒน์ (หม่อมราชวงศ์มูล ดารากร) อดีตอธิบดีกรมพระคลังข้างที่ (อสัญกรรม พ.ศ. 2501)
ผู้เกิด > เมษายน

2 เมษายน – พระวรวงศ์เธอ พระองค์เจ้าบวรเดช เสนาบดีกระทรวงกลาโหมคนที่ 19 (สิ้นพระชนม์ พ.ศ. 2496)
ผู้เกิด > พฤษภาคม

18 พฤษภาคม – เจ้าจอมสมบูรณ์ พระสนมในรัชกาลที่ 5 (อนิจกรรม พ.ศ. 2501)
19 พฤษภาคม – พระครูพินิจสุตคุณ (ทองสุข อินฺทโชโต) เจ้าอาวาสวัดโตนดหลวง (มรณภาพ พ.ศ. 2500)
ผู้เกิด > มิถุนายน

19 มิถุนายน – มารีโอ ตามัญโญ สถาปนิก (ถึงแก่กรรม พ.ศ. 2484)
ผู้เกิด > กรกฎาคม

27 กรกฎาคม – เจ้าพระยาธรรมาธิกรณาธิบดี (หม่อมราชวงศ์ปุ้ม มาลากุล) เสนาบดีกระทรวงวังคนที่ 6 (อสัญกรรม พ.ศ. 2485)
ผู้เกิด > สิงหาคม

ไม่ทราบวัน – พระวรวงศ์เธอ พระองค์เจ้านิพัทธ์พิสิฐพงษ์ พระอนุวงศ์ (สิ้นพระชนม์ พ.ศ. 2434)
ผู้เกิด > กันยายน

14 กันยายน – สมเด็จพระเจ้าบรมวงศ์เธอ เจ้าฟ้าสุทธาทิพยรัตน์ กรมหลวงศรีรัตนโกสินทร อุปนายิกาสภาอุณาโลมแดง (สิ้นพระชนม์ พ.ศ. 2466)
17 กันยายน – เจ้าจอมน้อม พระสนมในรัชกาลที่ 5 (อนิจกรรม พ.ศ. 2509)
21 กันยายน – เจ้าพระยาพลเทพ (เฉลิม โกมารกุล ณ นคร) เสนาบดีกระทรวงเกษตราธิการคนที่ 4 (อสัญกรรม พ.ศ. 2489)
ผู้เกิด > ตุลาคม

21 ตุลาคม – หม่อมเจ้าอับศรสมาน กิติยากร พระอนุวงศ์ (สิ้นชีพิตักษัย พ.ศ. 2482)
ผู้เกิด > ไม่ทราบวัน

หม่อมอ่อน รพีพัฒน์ ณ อยุธยา หม่อมในกรมหลวงราชบุรีดิเรกฤทธิ์ (ถึงแก่กรรม พ.ศ. 2478)
เจ้าราชวงศ์ (เลาแก้ว ณ เชียงใหม่) เจ้านายราชวงศ์เชียงใหม่ (พิราลัย พ.ศ. 2487)
พระสวรรค์วรนายก (ทองคำ โสโณ) อดีตเจ้าคณะจังหวัดสุโขทัย (มรณภาพ พ.ศ. 2508)
ท่านผู้หญิงสุธรรมมนตรี (กิมไล้ สุจริตกุล) ภริยาขุนนาง (อนิจกรรม พ.ศ. 2512)
ผู้เสียชีวิต > กุมภาพันธ์

20 กุมภาพันธ์ – พระเจ้าบรมวงศ์เธอ กรมพระเทเวศร์วัชรินทร์ ผู้กำกับศาลฎีกา (ประสูติ พ.ศ. 2349)
แผ่นดินไหวในประเทศปากีสถาน พ.ศ. 2554

| --- | --- |

คาบูลอิสลามาบาดเดลีการาจี
เวลาสากลเชิงพิกัด: 2011-01-18 20:23:23
รหัสเหตุการณ์ ISC: 15938045
USGS-ANSS: ComCat
วันที่ท้องถิ่น: 18 มกราคม 2554 (2554-01-18)
เวลาท้องถิ่น: 01:23:23 PKT
ขนาด: 7.2 Mw
ความลึก: 90 กิโลเมตร (55.9 ไมล์)
ศูนย์กลาง: 28°45′N 64°03′E﻿ / ﻿28.75°N 64.05°E﻿ / 28.75; 64.05
ประเภท: ตามแนวมุมเท
พื้นที่ที่ได้รับผลกระทบ: ปากีสถาน
ความเสียหายทั้งหมด: ปานกลาง
ระดับความรุนแรงที่รู้สึกได้: VII (แรงมาก) 
ผู้ประสบภัย: เสียชีวิต 2 ศพ ได้รับบาดเจ็บจำนวนมาก
แผ่นดินไหวในประเทศปากีสถาน พ.ศ. 2554 เป็นแผ่นดินไหวขนาด 7.2 โมเมนต์แมกนิจูด ซึ่งมีจุดศูนย์กลางแผ่นดินไหวห่างจากเมืองดัลบันดินในแคว้นบาโลชิสถานไปทางทิศตะวันตก 45 กิโลเมตร จุดศูนย์กลางแผ่นดินไหวตั้งอยู่ในเขตประชากรเบาบาง สำนักงานสำรวจทางธรณีวิทยาสหรัฐ (USGS) รายงานว่าแผ่นดินไหวเกิดขึ้นเมื่อเวลา 1.23 น. ตามเวลาท้องถิ่น ของวันที่ 19 มกราคม พ.ศ. 2554 (20:23:17 UTC ของวันที่ 18 มกราคม) จุดศูนย์กลางแผ่นดินไหวมีความลึก 84 กิโลเมตร
แรงสั่นสะเทือนสามารถรู้สึกได้ในหลายประเทศ บ้านดินราว 200 หลังคาเรือน รวมไปถึงสำนักงานราชการบางแห่ง มีรายงานว่าได้รับความเสียหายในพื้นที่ดัลบันดินในปากีสถาน ผู้หญิงสองคนในเคว็ตตาเสียชีวิตด้วยโรคหัวใจกำเริบหลังจากแผ่นดินไหว ซึ่งอยู่ห่างจากจุดศูนย์กลางแผ่นดินไหวไปทางทิศตะวันออกเฉียงเหนือ 330 กิโลเมตร ซึ่งมีความรุนแรงตามมาตราเมอร์แคลลี IV
สภาพธรณีแปรสัณฐานในภูมิภาคนี้ส่วนใหญ่เป็นการเคลื่อนไหวของแผ่นอาหรับ แผ่นอินเดีย และแผ่นยูเรเซีย แผ่นดินไหวเกิดขึ้นเป็นผลมาจากการเลื่อนปกติภายในธรณีภาคของแผ่นอาหรับที่มุดตัวลง
หม่อมราชวงศ์แหลมฉาน หัสดินทร

| หม่อมราชวงศ์แหลมฉาน หัสดินทร |
| --- | --- |
หม่อมราชวงศ์

ประสูติ: 10 พฤศจิกายน พ.ศ. 2457 กรุงเทพมหานคร ประเทศไทย
อนิจกรรม: 15 กันยายน พ.ศ. 2525 (67 ปี)
ภรรยา: นางจันทร์เจิม หัสดินทร ณ อยุธยา
พระบิดา: หม่อมเจ้าศรีใสเฉลิมศักดิ์ หัสดินทร
พระมารดา: หม่อมลืม หัสดินทร ณ อยุธยา
ศาสตราจารย์ หม่อมราชวงศ์แหลมฉาน หัสดินทร (10 พฤศจิกายน พ.ศ. 2457 - 15 กันยายน พ.ศ. 2525) เป็นอดีตคณบดี เเละอาจารย์ประจำ คณะสถาปัตยกรรมศาสตร์ จุฬาลงกรณ์มหาวิทยาลัย อดีตอุปนายก สมาคมกีฬาฟุตบอลแห่งประเทศไทย ในพระบรมราชูปถัมภ์
ประวัติ

ศาสตราจารย์ หม่อมราชวงศ์แหลมฉาน หัสดินทร เป็นบุตร คนที่ 5 ในนายพลตรี หม่อมเจ้าศรีใสเฉลิมศักดิ์ หัสดินทร กับ หม่อมลืม หัสดินทร ณ อยุธยา (สกุลเดิม: จุลกะ) ณ วังสะพานเสี้ยว กรุงเทพ มีโอรสธิดา 7 คน คือ
หม่อมราชวงศ์หญิงแลวิไลลักษณ์ หัสดินทร
หม่อมราชวงศ์ลาภ หัสดินทร
หม่อมราชวงศ์ล้ำเลิศ หัสดินทร
หม่อมราชวงศ์หญิงล้วนฉวี หัสดินทร
หม่อมราชวงศ์แหลมฉาน หัสดินทร
หม่อมราชวงศ์ลมเพย หัสดินทร
หม่อมราชวงศ์รัชสกล หัสดินทร
ในช่วงต้นศึกษาชั้นประถมที่ โรงเรียนเทพศิรินทร์, โรงเรียนทหารบก ชั้นมัธยม 3 โรงเรียนวัดโสมนัสวิหาร จบแผนกวิทยาศาสตร์ โรงเรียนราชบุรีวิทยาลัย ปริญญาตรี มหาวิทยาลัยเท็กซัส และปริญญาโท มหาวิทยาลัยไมอามี่ สหรัฐอเมริกา
ด้านกีฬา

สมัยเป็นนักเรียนเก่าเทพศิรินทร์ ลูกแม่รำเพย หม่อมราชวงศ์แหลมฉาน หัสดินทร เคยลงเล่นฟุตบอลนักเรียนของกรมพลศึกษา จนได้รับหมวกสามารถโรงเรียนเทพศิรินทร์, เสื้อสามารถจากสมาคมฟุตบอล ฯ (พ.ศ. 2477), เสื้อสามารถกรมพลศึกษารุ่นแรก และเสื้อสามารถสโมสรนิสิตจุฬาฯ ชั้น 1 ประมาณปี พ.ศ. 2482 หม่อมราชวงศ์แหลมฉาน หัสดินทร จึงเริ่มมีบทบาทด้านบริหารงานกีฬา คือเป็นประธานแผนกฟุตบอลสโมสรนิสิตจุฬาฯ ก่อนจะได้รับการเลือกตั้งเป็นสภากรรมการสมาคมฟุตบอลฯ เมื่อ พล.ต.ท. ต่อศักดิ์ ยมนาค เข้ามารับตำแหน่งนายกสมาคมฯ จึงได้มอบ หมายให้ หม่อมราชวงศ์แหลมฉาน หัสดินทร เป็นเหรัญญิก เพื่อช่วยบริหารจัดการสมาคมฯ จนพ้นจากวิกฤติดังกล่าว นอกจากนี้ ยังจัดหางบประมาณและเงินทุนสนับสนุน สำหรับพัฒนาการเล่นฟุตบอลถ้วยต่าง ๆ เริ่มตั้งแต่ระดับเยาวชน โดยเชิญทีมต่างประเทศ เข้ามาแข่งขันนัดพิเศษกับทีมกรุงเทพผสมอย่างสม่ำเสมอ ทำให้กีฬาฟุตบอลกลับมาสู่ความรุ่งเรืองอีกครั้งหนึ่ง จนถึงปัจจุบันนี้
คณะสถาปัตยกรรมศาสตร์ จุฬาลงกรณมหาวิทยาลัย

ศาสตราจารย์ หม่อมราชวงศ์แหลมฉาน หัสดินทร เป็นคณบดี คณะสถาปัตยกรรมศาสตร์ จุฬาลงกรณมหาวิทยาลัย ลำดับที่ 3 ในปี พ.ศ. 2508-2517
ชีวิตครอบครัว

ศาสตราจารย์ หม่อมราชวงศ์แหลมฉาน หัสดินทร สมรสกับ นางจันทน์เจิม หัสดินทร ณ อยุธยา มีบุตร 2 คน คือ
หม่อมหลวงปาณสาร หัสดินทร
หม่อมหลวงสารศักดิ์ หัสดินทร
เครื่องราชอิสริยาภรณ์

พ.ศ. 2517 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2515 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2507 –  เหรียญจักรพรรดิมาลา (ร.จ.พ.)
พ.ศ. 2507 –  เหรียญกาชาดสมนาคุณ ชั้นที่ 1 (เหรียญทอง)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
แซนดี้ ธอม

| แซนดี้ ธอม |
| --- | --- |

ข้อมูลพื้นฐาน
ชื่อเกิด: อเล็กซานเดรีย ธอม   (Alexandria Thom)
ที่เกิด: สก็อตแลนด์
แนวเพลง: ป็อป
อาชีพ: นักร้อง,นักแต่งเพลง
ช่วงปี: ค.ศ. 2005 - ปัจจุบัน
ค่ายเพลง: RCA Records

เว็บไซต์: http://www.sandithom.com/
แซนดี้ ธอม (อังกฤษ: Sandi Thom หรือมีชื่อจริงว่า Alexandria "Sandi" Thom) เกิดเมื่อวันที่ 11 สิงหาคม ค.ศ. 1981 เป็นนักร้อง นักแต่งเพลงชาวสก็อต เจ้าของเพลงดังอันดับ 1 ในอังกฤษอย่าง "I Wish I Was a Punk Rocker (With Flowers in My Hair)"
ประวัติ

นักร้องนักแต่งเพลงวัย 24 ชาวสก็อต อย่างแซนดี้ ธอม เธอมีเงินไม่มากพอที่จะออกทัวร์คอนเสิร์ต จึงตัดสินใจติด เว็บแคม ในแฟลตของเธอในเซาธ์ลอนดอน และเล่นสดในชั้นใต้ดินถ่ายทอดเป็น เว็บคาสต์ ทางอินเทอร์เน็ต เหมือนอย่างศิลปินที่ใช้วิธีนี้ได้ผลมาแล้วเช่น Arctic Monkeys, Gnarls Barkley และ Clap You Hands Say Yeah
แซนดี้ ธอม เรียกโชว์ของเธอว่า ’21 Nights from Tooting’ ถ่ายทอดผ่านทาง myspace.com และเว็บไซต์ของเธอเอง sandithom.com เชิญชวนในแฟนๆ ติดตามดูเธอเล่นสดทางอินเทอร์เน็ตหรือจะมาดูกันที่ชั้นใต้ดินที่แฟลตของเธอก็ได้ (รับคนได้มากสุด10 คนและช่วยเอาเครื่องดื่มและถุงนอนมาเอง) จากคนดู 70 คนในคืนแรก ข่าว webcast gig แพร่กระจายออกไปอย่างรวดเร็ว จนในตอนท้ายของทัวร์ (ทางเน็ต) มีคนดูการแสดงของเธอมากถึง 70,000 คน รวมทั้งคนในอเมริกา รัสเซีย และ นิวซีแลนด์
ในอังกฤษ ฝ่ายคัดสรรศิลปินของ RCA Label Group ได้ให้สัมภาษณ์นักเรียนสำหรับหนังสือพิมพ์ของโรงเรียนเกี่ยวกับอิทธิพลของาสื่ออินเทอร์เน็ตว่าเป็นสื่อสำคัญแค่ไหนในโลกธุรกิจปัจจุบัน และนักเรียนคนนั้นเอ่ยถึง webcast ‘world’ tour ของ แซนดี้ ธอม
สองอาทิตย์ต่อจากนั้นแซนดี้ ธอม ได้เซ็นสัญญาสำหรับ 5 อัลบั้มกับ RCA Label Group พิธีการเซ็นสัญญาถูกถ่ายทอดจากชั้นใต้ดินที่เธอเคยใช้เล่นสด เป็นการเซ็นสัญญาถ่ายทอดเว็บคาสต์ครั้งแรกในประวัติศาสตร์ค่ายเทปเมเจอร์เลยทีเดียว
ซิงเกิลแรกของอัลบั้มคือ ‘I Wish I Was A Punk Rocker’ สามารถเข้าอันดับ 1 ใน UK Singles Chart ทันทีที่ออกวางขาย สามารถโค่นเพลง ‘Crazy’ ของ Gnarls Barkley ที่อยู่ในชาร์ตมาหลายเดือนได้สำเร็จ
เนื้อหาของเพลง ‘I Wish I Was A Punk Rocker’ เสียดสีเทคโนโลยีสมัยใหม่ด้วยอารมณ์ขันว่า ‘When music really mattered and radio was king…And computers were still scary and we didn’t know everything’ ทั้งที่ตัวเธอแจ้งเกิดได้เพราะเทคโนโลยีอินเทอร์เน็ตและคอมพิวเตอร์
ผลงาน > อัลบั้ม

Smile... It Confuses People
ผลงาน > ซิงเกิล

I Wish I Was a Punk Rocker (With Flowers in My Hair) อันดับ 1 ในอังกฤษ
What If I'm Right อันดับ 22 ในอังกฤษ
แหล่งข้อมูลอื่น

เว็บไซต์อย่างเป็นทางการ เก็บถาวร 2006-04-24 ที่ เวย์แบ็กแมชชีน
แขวงทรายกองดิน

| แขวงทรายกองดิน |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Sai Kong Din
แผนที่เขตคลองสามวา เน้นแขวงทรายกองดิน
ประเทศ:  ไทย
เขตปกครองพิเศษ: กรุงเทพมหานคร
เขต: คลองสามวา
พื้นที่
 • ทั้งหมด: 11.396 ตร.กม. (4.400 ตร.ไมล์)
ประชากร (2566)
 • ทั้งหมด: 13,401 คน
 • ความหนาแน่น: 1,175.94 คน/ตร.กม. (3,045.7 คน/ตร.ไมล์)
รหัสไปรษณีย์: 10510
รหัสภูมิศาสตร์: 104604
 ส่วนหนึ่งของสารานุกรมประเทศไทย
ทรายกองดิน เป็นแขวงหนึ่งในเขตคลองสามวา กรุงเทพมหานคร สภาพทั่วไปเป็นเขตเกษตรกรรม ยกเว้นด้านตะวันตกเฉียงใต้ของท้องที่ซึ่งเป็นเขตที่อยู่อาศัยหนาแน่นน้อย
ที่ตั้งและอาณาเขต

แขวงทรายกองดินตั้งอยู่ทางทิศตะวันออกเฉียงใต้ของเขตคลองสามวา มีอาณาเขตติดต่อกับเขตการปกครองข้างเคียงดังนี้
ทิศเหนือ ติตต่อกับแขวงสามวาตะวันออก มีคลองสองตะวันออกเป็นเส้นแบ่งเขต
ทิศตะวันออก ติดต่อกับแขวงทรายกองดินใต้ มีคลองพระราชดำริ 2 และคลองตาหนวดเป็นเส้นแบ่งเขต
ทิศใต้ ติดต่อกับแขวงทรายกองดินใต้และแขวงมีนบุรี (เขตมีนบุรี) มีคลองบึงเตย คลองบึงทรายกองดิน (บึงยาว) คลองลำบึงไผ่ ซอยนิมิตใหม่ 8 (วีแสงชัย) ถนนนิมิตใหม่ และซอยนิมิตใหม่ 5 (เหมือนสวาท) เป็นเส้นแบ่งเขต
ทิศตะวันตก ติดต่อกับแขวงบางชัน มีคลองสามวาเป็นเส้นแบ่งเขต
ที่มาของชื่อแขวง

ชุมชนมุสลิมในท้องที่ที่เป็นแขวงทรายกองดินใต้และแขวงแสนแสบปัจจุบัน ส่วนใหญ่มีบรรพบุรุษเป็นชาวมลายูจากเมืองไทรบุรีซึ่งถูกเทครัวขึ้นมาในสมัยต้นกรุงรัตนโกสินทร์ ชาวมลายูกลุ่มนี้ได้เข้ามาหักร้างถางพง จับจองที่ดินทำกิน และสร้างบ้านเรือนอยู่อาศัยตามแนวคลองแสนแสบหลังจากที่ถูกเกณฑ์มาร่วมขุดคลองสายนี้ในสมัยพระบาทสมเด็จพระนั่งเกล้าเจ้าอยู่หัว
ระยะแรกชาวมุสลิมในบริเวณดังกล่าวใช้บ้านของคหบดีคนหนึ่งเป็นสถานที่ประกอบกิจทางศาสนา ต่อมาได้ร่วมกันสร้างเรือนไม้ขึ้นเพื่อใช้เป็นสุเหร่าหรือมัสยิด เมื่อเวลาผ่านไปได้ประมาณ 70 ปี ชุมชนนี้มีประชากรมากขึ้น บรรดาสัปปุรุษลงมติว่าจะขยายพื้นที่สุเหร่าให้กว้างขึ้นโดยสร้างเป็นอาคารปูนให้มั่นคงถาวร จึงช่วยกันซื้อทรายมากองไว้บนดินเพื่อรอให้มีปริมาณมากพอ จากนั้นก็มีผู้นำทรายมาสมทบอีกเรื่อย ๆ จนกลายเป็นกองใหญ่ค้างอยู่นาน ผู้คนที่เดินทางผ่านไปมาเห็นกองทรายนี้ทุกครั้งจึงเรียกกันติดปากว่า "ทรายกองดิน" ภายหลังเมื่อมีการจัดการปกครองท้องที่ตามระบบมณฑลเทศาภิบาล ทางราชการจึงนำชื่อนี้มาใช้เป็นชื่อตำบล โดยปรากฏเอกสารเกี่ยวข้องกับตำบลนี้ในราชกิจจานุเบกษาอย่างน้อยตั้งแต่ พ.ศ. 2448
ยังมีเรื่องเล่าสืบต่อกันมาอีกว่า ในช่วงเวลาเดียวกันนั้น พระบาทสมเด็จพระจุลจอมเกล้าเจ้าอยู่หัวได้เสด็จกลับจากเมืองฉะเชิงเทราผ่านทางคลองแสนแสบ เมื่อเข้าเขตสุเหร่าของชุมชน พระองค์ก็เสด็จขึ้นฝั่ง ทรงแวะเยี่ยมเยียนสุเหร่า และมีพระราชดำรัสถามว่า "กองทรายกองดินเหล่านี้มีไว้ทำไม" เมื่อทรงได้รับคำตอบจากผู้ที่อาศัยอยู่บริเวณนั้นว่าจะใช้สร้างอาคารสุเหร่า จึงมีพระราชกระแสรับสั่งให้ทหารขนอิฐ หิน และทรายมาทางเรือกลไฟอย่างละหลายลำเพื่อพระราชทานสมทบสร้างสุเหร่าหลังใหม่ พร้อมทั้งพระราชทานที่ดินจำนวน 40 ไร่ เป็นใบเดินทุ่งให้กับทรัสตีสุเหร่าแห่งนี้ด้วย นับแต่นั้นมาชาวบ้านก็เรียกสุเหร่าแห่งนี้ว่า "สุเหร่าทรายกองดิน"
ภายหลังทางราชการได้แบ่งและจัดตั้งเขตการปกครองในระดับตำบลขึ้นใหม่ ส่งผลให้บริเวณชุมชนสุเหร่าทรายกองดิน (ซึ่งเป็นที่มาของชื่อ "ทรายกองดิน") ทางฝั่งเหนือของคลองแสนแสบ ย้ายจากตำบลทรายกองดินไปขึ้นกับตำบลทรายกองดินใต้แทน
ประวัติ

เดิมแขวงทรายกองดินเป็นมีฐานะเป็น ตำบลทรายกองดิน ขึ้นกับอำเภอเมือง (อำเภอคลองสามวาเดิม) จังหวัดมีนบุรี จนกระทั่ง พ.ศ. 2474 จังหวัดมีนบุรีถูกยุบรวมเข้ากับจังหวัดพระนคร อำเภอเมืองซึ่งเคยเป็นที่ตั้งของจังหวัดมีนบุรีจึงเปลี่ยนชื่อเป็นอำเภอมีนบุรี ต่อมาใน พ.ศ. 2505 กระทรวงมหาดไทยได้แยกหมู่ที่ 1–10, 15 และ 16 ของตำบลทรายกองดินไปจัดตั้งเป็นตำบลทรายกองดินใต้ และในปีถัดมาได้ขยายเขตสุขาภิบาลมีนบุรีให้ครอบคลุมตำบลทรายกองดินด้วย
ใน พ.ศ. 2514 จังหวัดพระนครถูกรวมกับจังหวัดธนบุรีแล้วเปลี่ยนแปลงฐานะเป็นนครหลวงกรุงเทพธนบุรี จากนั้นใน พ.ศ. 2515 จึงเปลี่ยนแปลงฐานะเป็นกรุงเทพมหานคร ซึ่งได้เปลี่ยนการเรียกหน่วยการปกครองใหม่ ตำบลทรายกองดินจึงเปลี่ยนแปลงฐานะเป็น แขวงทรายกองดิน และอยู่ในเขตการปกครองของเขตมีนบุรี ก่อนจะย้ายมาขึ้นกับเขตคลองสามวาซึ่งจัดตั้งขึ้นใหม่ใน พ.ศ. 2540
การคมนาคม

ถนนสายหลักในพื้นที่แขวงทรายกองดิน ได้แก่
ถนนนิมิตใหม่
ถนนสายรองและทางลัดในพื้นที่แขวงทรายกองดิน ได้แก่
ถนนวัดสุขใจ
ถนนหทัยมิตร
เชิงอรรถ

↑  ปัจจุบันมีชื่อทางการว่า "มัสยิดกมาลุลอิสลาม" อยู่ในแขวงทรายกองดินใต้
แฟนตาจิโอ

| --- | --- |

ชื่อท้องถิ่น: 주식회사 판타지오
ประเภท: มหาชน
การซื้อขาย: KRX: 032800
อุตสาหกรรม: บันเทิง ดนตรี โปรดักชัน
รูปแบบ: เคป็อป
ก่อตั้ง: 16 กันยายน ค.ศ. 2008 (2008-09-16) (ในชื่อ บริษัท N.O.A Entertainment จำกัด)
ผู้ก่อตั้ง: นา บย็อง-จุน
สำนักงานใหญ่: โซล, เกาหลีใต้
บุคลากรหลัก: พัค แฮ-ซอน (CEO) โช ซอง-ซิก
บริการ: Talent agency Production company
รายได้จากการดำเนินงาน: KR₩14.1 billion (2012) KR₩14.1 billion (2012)
รายได้สุทธิ: KR₩1.6 billion (2012) KR₩1.6 billion (2012)
เจ้าของ: Gold Finance Korea Co. Ltd. (50.07%)
บริษัทแม่: JC Group (2017-ปัจจุบัน)
บริษัทในเครือ: Fantagio Pictures Fantagio Music Madin Entertainment Solid C&M
เว็บไซต์: Fantagio Official Website
แฟนตาจิโอ (อังกฤษ: Fantagio; เกาหลี: 판타지오) เป็นบริษัทบันเทิงของเกาหลีใต้ บริษัทก่อตั้งขึ้นในเดือนกันยายน พ.ศ. 2551 ในชื่อ NOA Entertainment (ย่อมาจาก "Network of Asia") ก่อนที่จะเปลี่ยนชื่อเป็น Fantagio ในเดือนมิถุนายน พ.ศ. 2554 ในปี พ.ศ. 2555 บริษัทมีรายได้จากการดำเนินงาน 14.1 พันล้านวอน โดยมีรายได้สุทธิ 1.8 พันล้าน (ประมาณ 1.6 ล้านเหรียญสหรัฐ)
แฟรงก์ อาร์. เบเคอร์

แฟรก์ อาร์. เบอเคอร์ ในปี ค.ศ. 1895
แฟรงก์ รีนัลโด เบเคอร์ (เกิดเมื่อวันที่ 11 พฤศจิกายน ค.ศ. 1861 ที่เมืองเบนตันสปอร์ต รัฐไอโอวา – เสียชีวิตเมื่อวันที่ 9 เมษายน ค.ศ. 1952 ที่รัฐแคลิฟอร์เนีย) เป็นนักการเมืองจากสหรัฐอเมริกา ในรัฐวอชิงตัน โดยดำรงตำแหน่งสมาชิกสภาผู้แทนราษฎรรัฐวอชิงตัน ตั้งแต่ปี ค.ศ. 1893 จนถึงปี ค.ศ. 1899
แผนปฏิบัติการเบ็ดเสร็จร่วม
แหล่งข้อมูลอื่น

ข้อความเต็มของความตกลงนี้:
Via EEAS: Joint Comprehensive Plan of Action
White House. "The Iran Deal". Medium.
วัดสุวรรณดารารามราชวรวิหาร

| วัดสุวรรณดารารามราชวรวิหาร |
| --- | --- |
วัดสุวรรณดารารามราชวรวิหาร

ชื่อสามัญ: วัดสุวรรณดาราราม
ที่ตั้ง: 1/6 หมู่ 4 ตำบลหอรัตนไชย อำเภอพระนครศรีอยุธยา จังหวัดพระนครศรีอยุธยา 13000
ประเภท: พระอารามหลวงชั้นเอก ชนิดราชวรวิหาร
นิกาย: เถรวาท มหานิกาย
พระประธาน: พระสุวรรณมุณี
เจ้าอาวาส: พระเมธีวชิรธาดา (เวชยันต์ เวชยนฺโต ป.ธ.8) เจ้าคณะอำเภอเสนา เลขานุการเจ้าคณะจังหวัดพระนครศรีอยุธยา
ความพิเศษ: วัดประจำราชวงศ์จักรี
เวลาทำการ: ทุกวัน 08.30–17.00 น.
หมายเหตุ: เป็นส่วนหนึ่งของอุทยานประวัติศาสตร์พระนครศรีอยุธยา
 สถานีย่อยพระพุทธศาสนา
วัดสุวรรณดารารามราชวรวิหาร ตั้งอยู่ริมป้อมเพชร อำเภอพระนครศรีอยุธยา จังหวัดพระนครศรีอยุธยา พระอัยกาในพระบาทสมเด็จพระพุทธยอดฟ้าจุฬาโลกมหาราช โปรดให้สร้างวัดนี้ขึ้นตั้งแต่สมัยกรุงศรีอยุธยา ให้ชื่อว่าวัดทอง เป็นวัดของฝ่ายวังหน้า ต่อมาเมื่อพระบาทสมเด็จพระพุทธยอดฟ้าจุฬาโลกมหาราช ทรงขึ้นครองราชย์เป็นกษัตริย์แห่งกรุงรัตนโกสินทร์ ก็โปรดเกล้าให้บูรณะวัดนี้ทั้งหมด เป็นวัดของสมเด็จพระปฐมบรมมหาชนกต้นพระบรมราชวงศ์จักรี
ลักษณะสถาปัตยกรรมของวัด ตัวโบสถ์จะตกท้องช้าง ทำให้คล้ายท้องเรือสำเภา ซึ่งเป็นการเปรียบพระพุทธศาสนาดั่งนาวาธรรม อันเป็นเอกลักษณ์ของโบสถ์สมัยอยุธยา
จิตรกรรมฝาผนัง

ภายในวัดมีจิตรกรรมฝาผนังรูปยุทธหัตถีของสมเด็จพระนเรศวรมหาราช ต้นฉบับที่เคยเห็นกันในหนังสือเรียน วาดโดยพระยาอนุศาสน์จิตรกร จิตรกรเอกของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ด้านบนของผนังภายในพระอุโบสถรายล้อมไปด้วยภาพเทพพนมนับร้อยองค์ลอยอยู่ในวิมาน ที่มีขนาดลดหลั่นกันตามระยะใกล้-ไกล ตามลักษณะของทัศนียภาพแบบตะวันตก ที่เคยมีการวาดขึ้นเป็นครั้งแรกในประเทศไทยสมัยพระบาทสมเด็จพระจอมเกล้าเจ้าอยู่หัว รัชกาลที่ 4 ส่วนด้านล่างของผนังเป็นภาพเรื่องราวของมหาเวสสันดรชาดกและสุวรรณสามชาดก
ลำดับเจ้าอาวาส

วัดสุวรรณดารารามมีเจ้าอาวาสตั้งแต่อดีตจนถึงปัจจุบันทั้งหมด 14 รูป โดยส่วนใหญ่อดีตเจ้าอาวาสได้รับพระราชทานสมณศักดิ์เป็นพระราชาคณะชั้นสามัญพระนามว่า พระสุวรรณวิมลศีล
| ลำดับ | รายนาม | วาระตำแหน่ง |
| --- | --- | --- |
| 1-4 | ไม่ปรากฏนาม |  |
| 5 | พระสุวรรณวิมลศีล (สาธุ) |  |
| 6 | พระสุวรรณวิมลศีล (มี) |  |
| 7 | พระสุวรรณวิมลศีล (หนู สุวณฺณสโร) | 2411 |
| 8 | พระสุวรรณวิมลศีล (ดิส) | 2447 |
| 9 | พระสุวรรณวิมลศีล (ลับ ติสฺสโชติ) | 2449 |
| 10 | สมเด็จพระพุฒาจารย์ (อาจ อาสโภ) ขณะดำรงสมณศักดิ์ที่ พระศรีสุธรรมมุนี | 2478 — 2491 |
| 11 | พระราชสุวรรณโสภณ (โกย การุณิโก) | 2505 — 2522 |
| 12 | พระราชศีลวิมล (ลำพาย ถาวรธมฺโม) | 2523 — 2549 |
| 13 | พระสุวรรณวิมลศีล (ละเอียด ฐิตปุญฺโญ) | 2550 — 2561 |
| 14 | พระเมธีวชิรธาดา (เวชยันต์ เวชยนฺโต) | 2565 — ปัจจุบัน |
รูปภาพ

พระอุโบสถ
พระวิหาร
เจดีย์ประธาน
แหล่งข้อมูลอื่น

แผนที่และภาพถ่ายทางอากาศของ วัดสุวรรณดารารามราชวรวิหาร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°20′54″N 100°34′44″E﻿ / ﻿14.34829°N 100.57878°E﻿ / 14.34829; 100.57878
| ด ค กอุทยานประวัติศาสตร์พระนครศรีอยุธยา |
| --- | --- | --- |
| ในเกาะเมือง |  วัดพระศรีสรรเพชญ์  พระราชวังโบราณ อยุธยา พระที่นั่งสรรเพชญมหาปราสาท  วัดมหาธาตุ  วัดราชบูรณะ  วิหารพระมงคลบพิตร  วัดพระราม  พระราชวังจันทรเกษม  วัดสุวรรณดารารามราชวรวิหาร  วัดโลกยสุธาราม  วัดธรรมิกราช  วัดเสนาสนารามราชวรวิหาร  วัดสวนหลวงสบสวรรค์  กำแพงและป้อมปราการกรุงเก่า  |  |
| นอกเกาะเมือง |  วัดไชยวัฒนาราม  วัดพุทไธศวรรย์  วัดหน้าพระเมรุ  วัดใหญ่ชัยมงคล  วัดกษัตราธิราชวรวิหาร  วัดพนัญเชิงวรวิหาร  วัดกุฎีดาว  วัดดุสิดาราม  วัดภูเขาทอง  วัดพระยาแมน  วัดวรเชษฐาราม  หมู่บ้านโปรตุเกส  หมู่บ้านฮอลันดา  หมู่บ้านญี่ปุ่น  เพนียดคล้องช้าง  โบสถ์นักบุญยอแซฟ  |  |
| ส่วนอื่น ๆ ที่เกี่ยวข้อง |  ปราสาทนครหลวง  พระราชวังบางปะอิน  พระนารายณ์ราชนิเวศน์  |  |
  หมวดหมู่:อุทยานประวัติศาสตร์พระนครศรีอยุธยา 
| ด ค กพระอารามหลวงชั้นเอก |
| --- | --- | --- |
| ชนิดราชวรมหาวิหาร |  วัดพระเชตุพนวิมลมังคลาราม  วัดพระปฐมเจดีย์  วัดพระพุทธบาท (สระบุรี)  วัดมหาธาตุยุวราชรังสฤษฎิ์  วัดสุทัศนเทพวราราม  วัดอรุณราชวราราม  |  |
| ชนิดราชวรวิหาร |  วัดนิเวศธรรมประวัติ  วัดบวรนิเวศ  วัดเบญจมบพิตรดุสิตวนาราม  วัดพระบรมธาตุไชยา  วัดพระศรีรัตนมหาธาตุ (สุโขทัย)  วัดราชบพิธสถิตมหาสีมาราม  วัดราชประดิษฐสถิตมหาสีมาราม  วัดราชโอรสาราม  วัดสุวรรณดาราราม  วัดเสนาสนาราม  |  |
| ชนิดวรมหาวิหาร |  วัดญาณสังวราราม  วัดพระธาตุพนม  วัดพระธาตุหริภุญชัย  วัดพระมหาธาตุ (นครศรีธรรมราช)  วัดพระศรีมหาธาตุ (บางเขน)  วัดพระศรีรัตนมหาธาตุ (พิษณุโลก)  วัดพระสิงห์ (เชียงใหม่)  |  |
ภาพยุทธหัตถีภายในพระอุโบสถ วัดสุวรรณาดาราม จังหวัดพระนครศรีอยุธยา
แม่น้ำบางนรา

| แม่น้ำบางนรา |
| --- | --- |
แม่น้ำบางนราบริเวณเขื่อนกักน้ำไทย–ญี่ปุ่น (เขื่อนบางนรา) ตำบลกะลุวอเหนือ อำเภอเมืองนราธิวาส
ที่ตั้ง
ประเทศ:  ไทย
จังหวัด: นราธิวาส
ลักษณะทางกายภาพ

ต้นน้ำ: แม่น้ำโก-ลก
 • ตำแหน่ง: ตำบลเกาะสะท้อนและตำบลเจ๊ะเห อำเภอตากใบ
 • พิกัด: 6°13′46.6″N 102°04′56.6″E﻿ / ﻿6.229611°N 102.082389°E﻿ / 6.229611; 102.082389
 
ปากน้ำ: อ่าวไทย
 • ตำแหน่ง: ตำบลบางนาคและตำบลกะลุวอเหนือ อำเภอเมืองนราธิวาส
 • พิกัด: 6°26′47.5″N 101°49′53.8″E﻿ / ﻿6.446528°N 101.831611°E﻿ / 6.446528; 101.831611
ความยาว: 55 กิโลเมตร (34 ไมล์)
ลุ่มน้ำ
ระบบแม่น้ำ: ลุ่มน้ำภาคใต้ฝั่งตะวันออกตอนล่าง
ลำน้ำสาขา:  
 • ซ้าย: คลองปูยู, คลองบางเตย, คลองสุไหงปาดี, คลองจวบ, คลองสะพานช้าง, คลองบางเค็ม, คลองยะกัง (คลองสนาตง), คลองโคกเคียน
 • ขวา: คลองจาเราะ, คลองบางสน, คลองตอหลัง, คลองน้ำแบ่ง, คลองปูเจาะยามู, คลองสะปียอร์
แม่น้ำบางนรา เป็นแม่น้ำสายหลักของจังหวัดนราธิวาส มีต้นกำเนิดจากแม่น้ำโก-ลกซึ่งเป็นเขตแดนระหว่างประเทศไทยกับประเทศมาเลเซียในอำเภอตากใบ ไหลไปทางทิศตะวันตกเฉียงเหนือและทิศเหนือ บางช่วงเป็นเส้นแบ่งเขตระหว่างอำเภอตากใบกับอำเภอสุไหงปาดีและอำเภอเจาะไอร้อง และระหว่างอำเภอเจาะไอร้องกับอำเภอเมืองนราธิวาส จากนั้นไหลผ่านพื้นที่อำเภอเมืองนราธิวาสไปลงอ่าวไทย มีความยาวประมาณ 55 กิโลเมตร แม่น้ำยังรับน้ำที่ระบายออกจากพรุโต๊ะแดงซึ่งเป็นพรุขนาดใหญ่มีพื้นที่ราว 100,000 ไร่ ตอนกลางของแม่น้ำรับน้ำเปรี้ยวซึ่งมีความเป็นกรดสูงจากพรุดังกล่าว
บริเวณปากแม่น้ำบางนราในตำบลบางนาค อำเภอเมืองนราธิวาส มีสถานที่ท่องเที่ยวคือเขื่อนท่าพระยาสาย เป็นบริเวณของสันเขื่อนที่มีความยาว 600 เมตร สร้างขึ้นหลังจากบริเวณท่าพระยาสายถูกน้ำกัดเซาะจนตลิ่งพังเสียหาย เริ่มดำเนินการก่อสร้างเมื่อ พ.ศ. 2534 และก่อสร้างแล้วเสร็จเมื่อ พ.ศ. 2536 เป็นสถานที่พักผ่อนหย่อนใจของชาวนราธิวาสและยังเป็นจุดชมการแข่งขันเรือกอและและเรือยาวประจำปี
ประเทศไทยใน พ.ศ. 2426

บุรุษไปรษณีย์ไทย ขณะกำลังเก็บจดหมายจากตู้ไปรษณีย์ ในสมัยรัชกาลที่ 5
เหตุการณ์ที่เกิดขึ้นใน พ.ศ. 2426 (ค.ศ. 1883) ในประเทศไทย เป็นปีที่ 102 แห่งกรุงรัตนโกสินทร์ และเป็นปีที่ 16 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1244 (1 มกราคม - 7 เมษายน) และ 1245 (8 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
กรมพระราชวังบวรสถานมงคล: กรมพระราชวังบวรสถานมงคล
สมุหนายก: สมเด็จพระเจ้าบรมวงศ์เธอ เจ้าฟ้ามหามาลา กรมพระบำราบปรปักษ์
สมุหพระกลาโหม: เจ้าพระยาสุรวงษ์ไวยวัฒน์
เหตุการณ์

4 สิงหาคม - พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ตั้งกรมไปรษณีย์และเปิดทำการไปรษณีย์อย่างเป็นทางการ สำนักงานใหญ่ตั้งอยู่ริมแม่น้ำเจ้าพระยา เหนือปากคลองโอ่งอ่าง เรียกว่า ไปรษณียาคาร
18 กรกฎาคม - พระบาทสมเด็จพระจุลจอมเกล้าเจ้าอยู่หัว ทรงพระราชทานให้ก่อตั้งโรงเรียนหนังสือไทยวัดใน ต่อมาคือโรงเรียนสมุทรปราการในปัจจุบัน
ผู้เกิด > มกราคม

20 มกราคม – มัลลี คงประภัศร์ ครูสอนนาฏศิลป์ไทย (เสียชีวิต พ.ศ. 2514)
21 มกราคม – พระราชวรวงศ์เธอ พระองค์เจ้าบวรวิสุทธิ์ พระบรมวงศ์ (สิ้นพระชนม์ พ.ศ. 2453)
ผู้เกิด > มีนาคม

3 มีนาคม – สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ เสนาธิการทหารบก (ทิวงคต พ.ศ. 2463)
ผู้เกิด > เมษายน

4 เมษายน – พระราชวรวงศ์เธอ พระองค์เจ้าประสาทสมร พระบรมวงศ์ (สิ้นพระชนม์ พ.ศ. 2456)
10 เมษายน – หม่อมเจ้าสิทธิพร กฤดากร รัฐมนตรีว่าการกระทรวงเกษตรคนที่ 13 (สิ้นชีพิตักษัย พ.ศ. 2514)
ผู้เกิด > มิถุนายน

13 มิถุนายน – หม่อมทิพวัน กฤดากร ณ อยุธยา (เจ้าทิพวัน ณ เชียงใหม่) หม่อมในพระองค์เจ้าบวรเดช (พิราลัย พ.ศ. 2497)
ผู้เกิด > กรกฎาคม

2 กรกฎาคม – เอกฤทธิ์ หมั่นเฟ้นดี (แอร์โกเล มันเฟรดี) สถาปนิก (ถึงแก่กรรม พ.ศ. 2516)
13 กรกฎาคม – พระเจนดุริยางค์ (ปิติ วาทยะกร) อดีตปลัดกรมดนตรีฝรั่งหลวง (อนิจกรรม พ.ศ. 2511)
ผู้เกิด > สิงหาคม

11 สิงหาคม – พระวรวงศ์เธอ กรมหมื่นเทววงศวโรทัย เสนาบดีกระทรวงการต่างประเทศคนที่ 3 (สิ้นพระชนม์ พ.ศ. 2486)
ผู้เกิด > กันยายน

7 กันยายน – พระยาพิพัฒนธนากร (ฉิม โปษยานนท์) อดีตอธิบดีกรมฝิ่น (อนิจกรรม พ.ศ. 2497)
ผู้เกิด > ตุลาคม

8 ตุลาคม – พระยาผดุงวิทยาเสริม (กำจัด พลางกูร) อดีตเจ้ากรมสามัญศึกษา (อนิจกรรม พ.ศ. 2497)
ผู้เกิด > พฤศจิกายน

7 พฤศจิกายน – คาร์โล รีโกลี จิตรกร (ถึงแก่กรรม พ.ศ. 2507)
14 พฤศจิกายน – พระเมตตาวิหารีเถร (ปัด ธมฺมสโร) เจ้าคณะตำบลคูหาสวรรค์ (มรณภาพ พ.ศ. 2507)
ผู้เกิด > ธันวาคม

2 ธันวาคม – พระเจ้าวรวงศ์เธอ กรมหมื่นอนุวัตน์จาตุรนต์ ประธานคณะผู้สำเร็จราชการแทนพระองค์ในรัชกาลที่ 8 (สิ้นพระชนม์ พ.ศ. 2478)
5 ธันวาคม – พระเจ้าบรมวงศ์เธอ กรมหลวงสิงหวิกรมเกรียงไกร เสนาบดีกระทรวงกลาโหมคนที่ 20 (สิ้นพระชนม์ พ.ศ. 2490)
12 ธันวาคม
พระยาอมรฤทธิธำรงค์ (บุญชู บุนนาค) อดีตผู้ว่าราชการจังหวัดตะกั่วป่า (อนิจกรรม พ.ศ. 2470)
หม่อมราชวงศ์โต จิตรพงศ์ ชายาในเจ้าฟ้ากรมพระยานริศรานุวัดติวงศ์ (อสัญกรรม พ.ศ. 2501)
18 ธันวาคม – พระวรวงศ์เธอ พระองค์เจ้ามาลิศเสาวรส พระอนุวงศ์ (สิ้นพระชนม์ พ.ศ. 2514)
25 ธันวาคม – หม่อมเจ้าประวาศสวัสดี จิรประวัติ พระอนุวงศ์ (สิ้นชีพิตักษัย พ.ศ. 2445)
29 ธันวาคม – หม่อมเจ้าถาวรมงคลวงศ์ ไชยันต์ อดีตกรรมการสภาองคมนตรี (สิ้นชีพิตักษัย พ.ศ. 2483)
ผู้เกิด > ไม่ทราบวัน

พุ่ม สาคร นักเรียนทุนเล่าเรียนหลวงคนแรก (เสียชีวิต พ.ศ. 2490)
พระยาอมาตยพงศ์ธรรมพิศาล (ประสงค์ อมาตยกุล) นักดนตรีไทย (อนิจกรรม พ.ศ. 2495)
ผู้เสียชีวิต > มกราคม

19 มกราคม – สมเด็จเจ้าพระยาบรมมหาศรีสุริยวงศ์ (ช่วง บุนนาค) อดีตผู้สำเร็จราชการแผ่นดินแทนพระองค์ในรัชกาลที่ 5 (เกิด พ.ศ. 2351)